CELEX: C2006/048/30
Language: da
Date: 2006-02-25 00:00:00
Title: Sag C-446/05: Anmodning om præjudiciel afgørelse forelagt ved dom afsagt den  7. december 2005  af Tribunal de premiere instance de Bruxelles i sagen Procureur du Roi samt civilretlige parter: Union des Dentistes et Stomatologistes de Belgique, U.P.R. og Jean Totolidis, som civilretlig part, mod Ioannis Doulamis

25.2.2006   
            
            
               DA
            
            
               Den Europæiske Unions Tidende
            
            
               C 48/16
            
         Anmodning om præjudiciel afgørelse forelagt ved dom afsagt den 7. december 2005 af Tribunal de premiere instance de Bruxelles i sagen Procureur du Roi samt civilretlige parter: Union des Dentistes et Stomatologistes de Belgique, U.P.R. og Jean Totolidis, som civilretlig part, mod Ioannis Doulamis
   (Sag C-446/05)
   (2006/C 48/30)
   Processprog: fransk
   Ved dom afsagt den 7. december 2005, indgået til Domstolens Justitskontor den 14. december 2005, har Tribunal de première instance de Bruxelles i sagen Procureur du Roi samt civilretlige parter: Union des Dentistes et Stomatologistes de Belgique, U.P.R. og Jean Totolidis, som civilretlig part, mod Ioannis Doulamis, forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   Skal artikel 81 EF, sammenholdt med artikel 3, stk. 1, litra g), EF og artikel 10, stk. 2, EF, fortolkes således, at de er til hinder for, at en national lov, i det foreliggende tilfælde lov af 15. april 1958 om reklame vedrørende tandpleje, forbyder (enhver) og personer, der yder tandpleje, inden for rammerne af et liberalt erhverv eller en tandlægepraksis direkte eller indirekte at gøre nogen som helst reklame for tandpleje?